**Vorbește-mi iubito!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vorbește-mi iubito!

...

Mă năpădesc câteodată amintiri de demult

Din vremea acea în care învățasem să zbor

Și glasul tău cald cum îmi plăcea să-l ascult

Că îmi păreai o zeiță, frumoasa mea Asinor!

...

De-abia ce venisem de pe Tanis amândoi,

Eram copii materiali întrupați pe Pământ,

Cum m-ai privit am știut că e ceva între noi,

Dar eu nu puteam Asinor, să scot un cuvânt!

...

Ce simțeam era mai mult decât puteam suporta,

Nu puteam să-ți vorbesc când mă-nlănțuiai cu privirea,

Deși în mine de-atunci ceva minunat se năștea,

Iar mai târziu am știut că se născuse iubirea!

...

Dar iubirea aceea curând a-nceput să mă doară,

Din floare frumoasă s-a transformat într-un spin,

Plecasem și am pierdut cea mai prețioasă comoară,

Iar ce-am trăit de atunci n-a fost viață, ci chin!

...

Mă năpădesc câteodată amintiri de demult

Acum sunt cu tine și-mi amintesc cât am plâns

Te rog vorbește-mi iubito că ador să te-ascult,

Ia-mă în brațele tale Asinor și ține-mă strâns!